1. Να γράψετε πρόγραμμα που τυπώνει όσους αριθμούς στην περιοχή 0..1000 είναι πολλαπλάσια του 3 και ταυτοχρόνως τέλεια τετράγωνα, δηλ. η τετραγωνική τους ρίζα είναι ακέραιος.
2. Να γράψετε πρόγραμμα που γεμίζει ένα πίνακα 100 ακεραίων με τυχαίες τιμές από το 1..10, και στην συνέχεια μετράει πόσες φορές υπάρχει στον πίνακα συγκεκριμένος ακέραιος, π.χ. το 7. Μπορείτε να παράγετε έναν τυχαίο ακέραιο από 1..10 με τον ακόλουθο κώδικα int r=new Random().nextInt(10)+1;
3. Να γράψετε πρόγραμμα που αναλόγως με την τιμή ακέραιας μεταβλητής, τυπώνει την ονομασία μιας ημέρας. Θεωρήστε τις ακόλουθες αντιστοιχίσεις, 1->Κυριακή, 2->Δευτέρα, …, 7 Σάββατο. Αν η τιμή του ακεραίου είναι εκτός της περιοχής 1..7, τότε το πρόγραμμα τυπώνει “Αγνωστος κωδικός”.
4. Να γράψετε πρόγραμμα που αναλόγως των τιμών 2 ακέραιων μεταβλητών, τυπώνει ένα μήνυμα της μορφής «“εποχή” και “ημέρα” Ναι “ημέρα” και ”εποχή”». Η ονομασία ημέρας και εποχής με βάση τις ακόλουθες αντιστοιχίσεις: (1->Κυριακή, 2->Δευτέρα, …, 7 Σάββατο), (1-> Ανοιξη, 2-> Καλοκαίρι, 3-> Φθινόπωρο, 4->Χειμώνας). Σε περίπτωση που η τιμή των ακεραίων είναι εκτός των προαναφερόμενων περιοχών τυπώνει unkown day unkown season.
5. Να γράψετε πρόγραμμα που τυπώνει όλους τους αριθμούς από το 0..100 που διαιρούνται ακριβώς με το 4, το 6 και το 8.
6. Να γράψετε πρόγραμμα που εξετάζει αν μια ακέραιη μεταβλητή περιέχει πρώτο αριθμό ή όχι και παράγει κατάλληλο μήνυμα.
7. Να γράψετε πρόγραμμα που τυπώνει τους πραγματικούς αριθμούς από 1 έως 10 με βήμα 0.1.
8. Να γράψετε πρόγραμμα που τυπώνει την Ελληνική αλφάβητο με πεζούς χαρακτήρες.